laion/Wikipedia-Exotic huggingface dataset:
Shower

"Shower" (בעברית: מקלחת) הוא סינגל בביצוע הזמרת האמריקאית בקי ג'י. הוא יצא לאור ב-23 באפריל 2014 על ידי RCA רקורדס וקימוסבי רקורדס. השיר נכתב על ידי דר לוק, סירקוטו ועיר הרוק והופק על ידי השניים הראשונים. הקליפ לשיר יצא לאור ב-30 ביוני 2014. Shower הוא השיר היחיד של גומז שהגיע לטופ 20 במצעד הבילבורד הוט 100. גרסת הרמיקס הרשמי יצא לאור באותה שנה ובא משתתף הראפר האמרקאי טייגה. בנובמבר 2020, השיר הפך לפופולרי בטיקטוק. הרמיקס הרשמי בהשתתפות הראפר האמריקאי טייגה יצא לאור ב-2014. מידע על היצירה "Shower" באתר מיוזיק בריינז מידע על הסינגל "Shower" באתר מיוזיק בריינז סרטון השיר "Shower" באתר יוטיוב Shower (Tyga Remix), בביצוע Becky G, סרטון באתר יוטיוב ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
יחסי יוון–לוב

יחסי יוון–לוב הם יחסי החוץ בין יוון ללוב. הקרבה הגאוגרפית והנוכחות היוונית הארוכה בחופי לוב הופכים את שתי המדינות לשותפות טבעיות. הספקטרום המוסדי של הסכמים דו-צדדיים היה מפותח וכיסה מגוון רחב של תחומים. יוון סייעה ללוב ברמות פוליטיות והומניטריות במהלך המהפכה של 2011, ובהמשך. מספר לא מבוטל של פצועים לובים אושפזו בבתי חולים שיקומיים ביוון. מאז יולי 2014 נכנסה לוב לתקופה חדשה של מהומה ועימותים. משלחות דיפלומטיות זרות בלוב, למעט כמה יוצאים מן הכלל, השעו את פעולתן. שגרירות יוון בטריפולי השעתה את פעולתה באופן זמני ב-31 ביולי 2014 והמשיכה בפינוי 186 אזרחים יוונים וזרים (סינים, קפריסאים, בלגים, בריטים) שהגיעו לנמל פיראוס על סיפונה של הפריגטה של חיל הים היווני "סלמיס". כדי להתמודד עם המשבר בלוב, מינה מזכ"ל האו"ם את מר ע' סאן סלאמאס לנציגו המיוחד וראש משלחת התמיכה של האו"ם בלוב (אונסמיל), אשר ירש את מר מרטין קובלר. יוון תומכת בהתמדה בהשקטת האלימות ומשתתפת יחד עם שותפותיה לאיחוד האירופי במאמצי הקהילה הבינלאומית במטרה ליצור תנאים מתאימים ליציבות וביטחון וכן לשלטון חוק מודרני בלוב. במסגרת המאמצים האמורים, ביקר שר החוץ ניקוס קוציאס בטריפולי ב-28 בנובמבר 2016, שם נפגש עם ראש ממשלת ממשלת ההסכם הלאומי (GNA), פאיז א-סראג' ושר החוץ מוחמד טאהא סיאלה (אנ'). לבסוף, יוון יוצגה על ידי ראש ממשלתה בכנס הבינלאומי ללוב שהתקיים בפאלרמו בין התאריכים 12–13 בנובמבר 2018, וזו הוכחה נרחבת להגברת העניין שלה להחזיר את היציבות במדינה. יוון מחזיקה בלוב שגרירות בטריפולי. לוב מחזיקה ביוון שגרירות באתונה. מדיה וקבצים בנושא יחסי יוון–לוב בוויקישיתוף יחסי יוון–לוב, באתר משרד החוץ היווני יחסי יוון–לוב באתר משרד החוץ היווני אתר על יחסי מדינות
הבחירות הכלליות בגרינלנד 1979

בחירות כלליות נערכו בגרינלנד ב-4 באפריל 1979, הן היו הבחירות הראשונות לפרלמנט החדש לאחר שגרינלנד קיבלה אוטונומיה. התוצאה הייתה ניצחון של מפלגת סיומוט הבדלנית והשמאלנית, שזכתה ב-13 מתוך 21 המושבים בפרלמנט, על סולידריות היוניוניסטית והמתונה. ההבדל במושבים שזכו הפך גדול יחסית בגלל השימוש בבחירות בשיטה הרובנית בחמישה מחוזות בצפון ומזרח גרינלנד, שבכולם זכתה סיומוט, בעוד ששתי המפלגות חלקו שווה בשווה את 16 המושבים במחוזות מרובי הנציגים במערב גרינלנד. כתוצאה מהבחירות היה יונתן מוצפלדט מסיומוט לראש הממשלה הראשון של גרינלנד. Tom Lansford (2014) Political Handbook of the World 2014, CQ Press, p393
אולליה מברצלונה

אֶוּלליה מברצלונה (Eulalia) היא הקדושה של העיר ברצלונה. אולליה חיה בעיר ברצלונה במהלך התקופה הרומית. בהיותה בת 13 הייתה נוצרייה אדוקה; מאחר שסירבה לעזוב את דתה כפי שנצטוו הנוצרים ברחבי האימפריה הרומית על ידי הקיסר דיוקלטיאנוס, הפשיטו אותה חיילים רומיים והעמידו אותה בכיכר העיר. על פי האמונה הנוצרית, על אף היום החם החל לפתע לרדת שלג וכיסה את מערומיה (בברצלונה יש אקלים ים-תיכוני וירידת שלג בברצלונה היא אירוע נדיר). נס זה הכעיס את החיילים הרומיים אשר הכניסו אותה לחבית שבדפנותיה היו נעוצות סכינים, וגלגלו את החבית במורד הרחוב הקרוי כיום על שם האירוע 'Baixada de Santa Eulalia'. בהמשך צלבו אותה החיילים ולבסוף כרתו את ראשה. על פי האמונה, יונה עפה מצווארה לאחר שראשה נכרת. ישנה מחלוקת אם אולליה מברצלונה ואולליה ממרידה הן למעשה אותה דמות. אולליה נקברה בכנסיית סנטה מרינה דה לז ארנס (מריה הקדושה של החולות - כיום כנסיית סנטה מריה דל מאר). ארונה הוחבא בשנת 713 על מנת להגן עליו בעת הכיבוש המורי של העיר, והושב לכנסייה בשנת 878. בשנת 1339 הועברה גופת יולליה לארון בהט שהונח בקתדרלת אולליה הקדושה שברובע העתיק של ברצלונה. אולליה מוזכרת במספר רב של רחובות ופסלים ברחבי ברצלונה. חגה של אולליה נחוג בברצלונה מדי שנה ב-12 בפברואר. מדיה וקבצים בנושא אולליה מברצלונה בוויקישיתוף הערך על אולליה באנציקלופדיה הקתולית אולליה מברצלונה, באתר "Find a Grave" (באנגלית) Haliczer, Stephen (2002). Between exaltation and infamy: Female mystics in the Golden Age of Spain. Oxford: Oxford University Press, 236. ISBN 0195148630.
שטר התנאים

שטר התנאים הוא אלבום סולו מספר 10 של הזמר יוצר החסידי אברהם פריד. האלבום יצא ב-1993 בחברת גל פז והוא מורכב מלחנים של יוצרים חרדיים מוכרים, בהם יוסי גרין, משה לאופר ועוד. האלבום מכיל שירים בעברית ואנגלית. האלבום יצא בשנת 1993 ובו 10 רצועות עם לחנים חסידיים, של המלחינים הגדולים במוזיקה החסידית, מהאלבום יצאו הלהיטים כמו "ברוך הבא", "שטר התנאים", "רפאני" ועוד. אברהם פריד - שירה יוסי גרין - לחנים וקולות רקע בחלק מהשירים משה לאופר - עיבוד האלבום שטר התנאים, באתר spotify אופיר סובול, ‏שטר התנאים: היצירה המופלאה בביצוע אברהם פריד, באתר כיכר השבת, 21 במאי 2021 מידע על האלבום שטר התנאים באתר MusicBrainz
יחסי יוון–תוניסיה

יחסי יוון–תוניסיה הם יחסי החוץ בין יוון לתוניסיה. שתי המדינות כוננו יחסים דיפלומטיים בשנת 1956, כאשר תוניסיה קיבלה את עצמאותה. שתי המדינות חברות באיחוד מדינות הים התיכון ובלה פרנקופוני. יוון מחזיקה בתוניסיה שגרירות בתוניס. תוניסיה מחזיקה ביוון שגרירות באתונה. מדיה וקבצים בנושא יחסי יוון–תוניסיה בוויקישיתוף אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
קומאקיווי

קומאקיווי (מפינית: Kummakivi) הוא סלע מאוזן גדול במערב רואוקולאהטי (Ruokolahti), שבאזור היערות בדרום מזרח פינלנד. הסלע באורך 7 מטרים מונח על משטח סלע קמור עם טביעת רגל קטנה מאוד אך בעוצמה כה רבה עד שאי אפשר לטלטל אותו בכוח אנושי. קומאקיווי ("אבן מוזרה") הוא אתר מוגן מאז 1962. עץ אורן שמקורו בשנות השמונים צומח על גבי הסלע. ממוקם ביער בחלקה המערבי של רואוקולואהטי, סמוך לגבול פואומאלה. מדיה וקבצים בנושא קומאקיווי בוויקישיתוף [1] Kummakivi. Unusual Places Kummakivi balancing rock, Atlas Obscura. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קומאקיווי".
יצחק שלו (רב)

הרב יצחק שלו (נולד ב-1981) הוא רבה של ירוחם מאז שנת 2014. לפני כן כיהן כר"מ בישיבת ההסדר ירוחם ורב בית כנסת בעיירה. מרבני הציונות הדתית. נולד לרחל ויעקב שלו וגדל בתל אביב. למד בתיכון צייטלין ובישיבת ההסדר ירוחם. למד גם מפי הרב מרדכי אליהו ושימש אותו. הרב מאיר כהנא מוגדר כרבו מישיבת ירוחם. שירת בצבא במסגרת ההסדר. מתגורר בעיירה מאז 1999 בערך. שימש כר"מ בישיבה וכרב בית הכנסת "רבי דוד בן ברוך" ("הכיפה") במשך כ-10 שנים, ומאז מעביר שיעורים רבים בעיר. במשך כמה שנים, טיפל בהתנדבות בענייני עירובין, כשרות, הכשרת כלים לפסח, ליווי אבלים ועוד, בשל העובדה שלא היה רב מכהן בירוחם. במרץ 2014 נבחר לתפקיד הרב הראשי של ירוחם. עתירה שהוגשה לבית המשפט על חוקיות הבחירה, נדחתה. עוסק רבות גם בתחומי רווחה ובסעד לתושבי העיר. מעורב בתחומים חברתיים רבים בעיר, בין היתר פעל למניעת סגירת מפעל נגב קרמיקה, וכן גייס מגבית למען העובדים שפוטרו. מפרסם חוברות הלכתיות לפני חגים ומועדים מיוחדים, המופצות בירוחם ובמדיה הדיגיטלית. נשוי לרחלי (לבית רוזנברג) ואב לשישה. שיעוריו באתר ישיבת ההסדר ירוחם. בעין אמונית סדרת שיעורים באתר YouTube. הרב יצחק שלו, חג ושבת מחוברים: הלכות שביעי של פסח התשפ"ב, באתר ערוץ 7, 21 באפריל 2022 כל הכתבות על הרב יצחק שלו, באתר ערוץ 7 צבי שיימן, ניצחון ציוני-דתי: הרב יצחק שלו נבחר לרבה של ירוחם, סרוגים, 31 במרץ 2014. צביקה גרוניך, הרב יצחק שליו: "לא חושש מבחירות חוזרות ברבנות ירוחם", כיכר השבת, 2 באפריל 2014. רבנות חברתית: רב העיר ירוחם יוזם מגבית לטובת מפוטרי 'נגב קרמיקה', באתר כיפה, ‏2017-11-02 ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
תומאס הדסון

תומאס הדסון (באנגלית: Thomas Hudson‏; 1701 – 26 בינואר 1779) היה צייר פורטרטים אנגלי. הדסון נולד בדבון בשנת 1701. מקום הולדתו המדויק אינו ידוע. הוא למד אצל ג'ונתן ריצ'רדסון בלונדון ובניגוד לרצונו של אביה, הוא התחתן עם בתו של ריצ'רדסון לפני 1725. הדסון היה פורה ביותר בין השנים 1740–1760, ומשנת 1745 עד 1755 היה צייר הדיוקנאות הלונדוני המצליח ביותר. היו לו עוזרים רבים והוא העסיק את צייר התלבושות המומחה ג'וזף ואן אקן. ג'ושוע ריינולדס, ג'וזף רייט והצייר פיטר טומס היו תלמידיו. הדסון ביקר בארצות השפלה בשנת 1748 ובאיטליה בשנת 1752. בשנת 1753 הוא קנה בית בקרוס דיפ, טוויקנהאם, ממש במעלה הזרם. הוא פרש לקראת סוף שנות ה-50 של המאה ה-18. בתחילת המאה ה-19, הסופר ויליאם היקי תיאר את הדסון הקשיש, כ"דמות גרוטסקית למדי, נמוכה במיוחד, עם בטן גדולה, ולבש תמיד מעיל גדול. הוא היה בעל מזג טוב, ואחד האנשים האהובים עלי, אף על פי שלעיתים קרובות הוא אמר לי שאני בהחלט צריך להיתלות". הוא נפטר בטוויקנהאם בשנת 1779. אוסף האמנות הפרטי הנרחב שלו נמכר בשלוש מכירות נפרדות. רבות מיצירותיו של הדסון עשויות להופיע בגלריות אמנות ברחבי בריטניה. הם כוללות את גלריית הדיוקנאות הלאומית, המוזיאון הימי הלאומי, טייט, בארנסטפל גילדהול, פאונדלינג הוספיטל, ומוזיאון העיר בריסטול וגלריה לאמנות. ג'ון ויליס ג'ון בינג אדמירל פיטר וורן משפחת תיסטלתווייט ברידג'ט ויליאמס אליזבת לארוש ג'ון גילברט משפחת רדקליף מדיה וקבצים בנושא תומאס הדסון בוויקישיתוף תומאס הדסון, באתר אנציקלופדיה בריטניקה (באנגלית) Hudson, Thomas Jonathan Richardson - National Portrait Gallery, www.npg.org.uk (באנגלית) J. E. (John Evan) Hodgson, Frederick Alexis Eaton, The Royal Academy and its members 1768-1830, London : John Murray, 1905 William Hickey and Thomas Hudson, Life at Cross Deep, Twickenham - Twickenham Museum, www.twickenham-museum.org.uk
דילן ארנולד

דילן ארנולד (באנגלית: Dylan Arnold; נולד ב-11 בפברואר 1994) הוא שחקן קולנוע וטלוויזיה אמריקאי יהודי. התפרסם כששיחק בתפקיד נואה פורטר בסרט הדרמה הרומנטי "אחרי ש..." משנת 2019, ובהמשכו "אחרי שהתנגשנו" בשנת 2020. ארנולד נולד בסיאטל, וושינגטון שבארצות הברית, לאב מרקע נוצרי ואנגלי, ולאם ממשפחה יהודית שמוצאה מרוסיה ופולין. גדל בעיר ביינברידג' איילנד. הוא בוגר בית הספר לאמנויות של אוניברסיטת צפון קרולינה. בשנת 2012 קיבל את תפקידו הראשון בסרט "ילד שמן שולט בעולם" בדמותו של דייל. בשנת 2017 שיחק בסרט "פרחים בבוץ". שנה לאחר מכן גילם את קמרון אלם בסרט האימה "האלווין" משנת 2018, תפקיד אותו הוא גילם שוב בסרט ההמשך "האלווין 2: הנקמה" משנת 2021. בשנת 2019 שיחק בדרמה הרומנטית "אחרי ש...". בשנת 2020 שיחק בסרט ההמשך "אחרי שהתנגשנו". בשנת 2021 החל לשחק בעונה השלישית של סדרת הדרמה והמסתורין של נטפליקס "את"; העונה עלתה באוקטובר 2021. דילן ארנולד, במסד הנתונים הקולנועיים IMDb (באנגלית) Clodfelter, Tim (6 באוקטובר 2018). "UNCSA alumnus talks about roles in 'The Purge,' new 'Halloween'". Winston-Salem Journal. נבדק ב-30 בספטמבר 2019. {{cite web}}: (עזרה) Dylan Arnold - Biography, IMDb (באנגלית אמריקאית) https://twitter.com/jordanarnold/status/857786010242920448, Twitter (באנגלית) stlucas, Dylan Arnold, Ethnicity of Celebs | EthniCelebs.com, ‏2019-06-04 (באנגלית אמריקאית) D'Alessandro, Anthony (15 באוגוסט 2019). "'After We Collided' Rounds Out Cast With Charlie Weber, Louise Lombard, Candice King & More". Deadline Hollywood. נבדק ב-30 בספטמבר 2019. {{cite web}}: (עזרה) Clodfelter, Tim (7 באוקטובר 2018). "TV Tidbits: UNCSA alumnus talks about roles in 'The Purge,' new 'Halloween'". News & Record. נבדק ב-30 בספטמבר 2019. {{cite web}}: (עזרה)
שושלת צ'אקרי

שושלת צַ'אקְרִי (בתאית: ราชวงศ์จักรี) היא שושלת האצולה המלוכנית של ממלכת תאילנד. ראש השושלת הוא מלך תאילנד, נכון להיום תואר זה נמצא בידי מאהה וצ'יראלונגקון, ראמה העשירי אשר שולט בפועל מאז 2016. הכס הוסדר לידי השושלת בשנת 1782 בידי ראמה הראשון, מלך סיאם אשר הוסיף להקים את בנגקוק להיות לו לעיר בירה. נכון לשנת 2020 מלך תאילנד (כאמור ראש השושלת) הוא מרכז הכוח והשליט דה פקטו של המדינה. עם התפרקות ממלכות איוטהאיה ותונבורי לאחר פלישה בורמזית במחצית השנייה של המאה ה-18 עלה לשלטון ראמה הראשון, מלך תאילנד, בן לשושלת האצולה צ'אקרי אשר היה המפקד העליון של הצבא באותה העת. הוא הסדיר את בנגקוק להיות לו לבירה וחסם את הפשיטות הבורמזיות לתאילנד במסגרת מלחמת תשעת הצבאות. מאחר מכן סיפח את לאוס לתחום השפעתו. בנו, ראמה השני, מלך תאילנד ירש אותו כמלך השני ובתקופתו ידעה תאילנד תקופה ממושכת של שלום. לאחריו הגיע בנו מפילגש לכס, ראמה השלישי, מלך תאילנד, אשר סיפח את קמבודיה והחל סחר עם האירופאים והאמריקאים במפרץ תאילנד. עם מותו ירש אותו אחיו, ראמה הרביעי, מלך תאילנד אשר היה הרפורמר הגדול הראשון, הוא יצר סחר סדיר עם האימפריה הבריטית בעזרת הסכם בורינג והביא לפיתוח מדעי, בייחוד בנושא האסטרונומיה. בתקופתו איבד את דרום קמבודיה לידי האימפריה הקולוניאלית הצרפתית אשר כבשה את הדלתה של המקונג. בנו, ראמה החמישי, מלך תאילנד היה הרפורמר הגדול ביותר של המדינה אשר הביא למודרניזציה ממושכת ומאבק בכוחות השמרנים במדינה כדי למנוע סיפוח קולוניאלי בידי האירופאים. על אף זאת איבד את לאוס לידי הודו-סין הצרפתית במסגרת מלחמה. בנו ראמה השישי, מלך תאילנד היה הראשון להחדיר את הרגש הלאומי ברחבי תאילנד ושיפר את מצבה הבינלאומי של האומה לעזרת השתתפות מינימלית במלחמת העולם הראשונה לצד מדינות ההסכמה ולאחר מכן הצטרף את חבר הלאומים. במותו אחיו, ראמה השביעי, מלך תאילנד ירש אותו ועבר הפיכה שהפכה את תאילנד למונרכיה חוקתית. מאוחר יותר התפטר לאחר 10 שנים בכתר לטובת אחיינו ראמה השמיני, מלך תאילנד אשר בתקופתו אירעה מלחמת העולם השנייה ונערך מאבק בין הפלג הצבאי של פלק פיבונסונגרם והפלג הדמוקרטי של פרידי באנומיונג. ראמה השמיני נרצח ועל כן אחיו, ראמה התשיעי, מלך תאילנד ירש אותו ושלט כ-70 שנה לאורך המלחמה הקרה בה פעל נגד מיעוטים קומוניסטים ומעבר לה. לקראת סוף שלטונו אירעה הפיכה צבאית שהאדירה מחדש את כוחה של המלוכה. חיזוק השפעתה של המלוכה המשיכה אל שלטון בנו, ראמה העשירי, מלך תאילנד המכהן משנת 2016 ועד היום. מדיה וקבצים בנושא שושלת צ'אקרי בוויקישיתוף שושלת צ'אקרי, באתר אנציקלופדיה בריטניקה (באנגלית) עשרת הראמות, באתר עובדה בקופסה
קתדרלת אולליה הקדושה

קתדרלת אֶוּלָליה הקדושה (בספרדית: Catedral de Santa Eulalia) או הקתדרלה של ברצלונה (המכונה גם "לה סאו" - La Seu) היא קתדרלה בברצלונה שבספרד שהיא מקום מושבו של הארכיבישוף של העיר. בנויה ברובה בסגנון גותי. במקום בו עמדה הקתדרלה ניצבו כנסיות מהמאה החמישית לספירה בתקופה הרומית של העיר ברצלונה. מבנה הקתדרלה הנוכחי נבנה בין 1298 עד למאה ה-15 על יסודותיה של כנסייה ויזיגוטית שעמדה במקום. החזית הנאו-גותית של הכנסייה הוקמה במאה ה-19 וכוללת שער עם גמלון צר וגבוה ושלושה צריחי תחרה. במהלך העשור הראשון של המאה ה-21 בוצעו עבודות שיפוצים נרחבות בקתדרלה. ב-2012 הוסרו הפיגומים מהחזית הנאו-גותית.[1] הכנסייה מוקדשת לאולליה מברצלונה - הקדושה המגינה על העיר ברצלונה (שעל פי האגדה הוצאה להורג ברחבה שליד הקתדרלה), הקבורה על פי האמונה המקומית בקריפטה של הכנסייה. מבנה הקתדרלה מורכב מ-28 קפלות שונות המחולקים לחמישה אגפים שונים שווי גובה ככנסיית אולם, כאשר שני האגפים החיצוניים הם קפלות המופרדות בקירות. קירות אלה תומכים בקמרונות הספינה הראשית. האפסיס מסתיים בשווה וסביבו אמבולטוריום עם 9 קפלות קורנות. המזבח הראשי מוגבה על מנת לאפשר מבט אל תוך הקריפטה. בקתדרלה יש העתק מוגדל של פסל המדונה השחורה - הדומה לפסל השמור במונטסראט. אחת האטרקציות החביבות על התיירים הבאים לבקר בכנסייה היא מערכת מושבי העץ הייחודיים של המקהלה. לצד הכנסייה מצוי קלויסטר גותי, בו שמורים 13 אווזים לבנים המסמלים את היותה של אולליה בת 13 בעת הירצחה על ידי החיילים הרומיים על רקע אמונתה הנוצרית. מבט על מקום המצלב בתוך הקתדרלה אווזי הקתדרלה מושבי המקהלה מדונה שחורה בקתדרלה גן הקתדרלה פנים הקתדרלה מבט מבחוץ מבט על האפסיס מבחוץ החזית הנאו-גותית כנסיית סנטה מריה דל מאר (ברצלונה) כנסיית סנטה מריה דל פי אתר האינטרנט הרשמי של קתדרלת אולליה הקדושה גלריית תמונות, באתר structurae.de דף מידע בעברית על קתדרלת אולליה הקדושה
מרק קציצות בשר

מרק קציצות הוא מרק שמוסיפים אליו קציצות ומתובלל עם מרכיבים שונים אחרים. מרק קציצות קלאסי עשוי ממרק כבסיס שאליו מוסף לעיתים קרובות חתיכות של או קציצות שלמות עם ירקות; תוספות נפוצות הן פסטה (למשל אטריות, אם כי ניתן להשתמש כמעט בכל צורה שהיא), כופתאות או דגנים כמו אורז ושעורה. נעשה שימוש בסוגי בשר שונים, כגון בשר בקר, טלה, בשר חזיר ועוף. מרק אטריות באקסו אינדונזי שקדים פיליפינים מרק קציצות פיליפני עם איטריות מיסואה מדיה וקבצים בנושא מרק קציצות בשר בוויקישיתוף Hoffman, S.; Wise, V. (2013). Bold: A Cookbook of Big Flavors. Workman Publishing Company. p. 59. ISBN 978-0-7611-7863-7. נבדק ב-9 בינואר 2019. {{cite book}}: (עזרה)
אסקר ממין

אֲסַקָּר אוּזַקְבֵיוֹלִי מֵמִּין (בקזחית: Асқар Ұзақбайұлы Мамин; נולד ב-23 באוקטובר 1965) הוא מדינאי ופוליטיקאי קזחי אשר כיהן משנת 2019 עד ינואר 2022 בתור ראש ממשלת קזחסטן. בצעירותו עבר מטסלוניגרד אל מוסקבה, בירת ברית המועצות כדי ללמוד תואר בכלכלה והנדסה אזרחית. עם התפרקות ברית המועצות החל בקריירה מדינית והפך בשנת 2006 לראש עיריית אסטנה, בכך הפך מקורב אל נורסולטן נזרבייב, נשיא קזחסטן. ב-8 בספטמבר 2016 מונה בידי הנשיא לראש הממשלה החלופי של קזחסטן ולאחד ממנהלי החברה הלאומית לתיירות בקזחסטן. ב-21 בפברואר 2019 פוטר מתפקידו ראש הממשלה בקיטז'ן סגינטייב ועל כן הפך ממין לראש ממשלת קזחסטן. זמן מה לתוך שלטונו וירד נורסולטן ממעמד הנשיאות, על כן הוחלף בידי קאסים-ג'ומארט טוקאייב. ממין דוגל במדיניות של הכלה דתית ובמהלך הפסחא שלח ברכות למיעוטים הנוצרים בארצו. בזמן מגפה הקורונה בקזחסטן הנשיא הכריז על מצב חירום לאומי ובספטמבר נרשמה צניחה בכמות המאובחנים. בינואר 2022 פרצו במדינה מהומות המוניות על רקע עליית מחירי הדלק במדינה ואסקר הודיע על התפטרותו. מדיה וקבצים בנושא אסקר ממין בוויקישיתוף כיום נור-סולטן ברכת ראש הממשלה למיעוטים הנוצרים באתר ראשות ממשלת קזחסטן נתונים סטטיסטיים באתר גוגל חדשות
SS יגואר 100

SS יגואר 100 (באנגלית: SS Jaguar 100, קרוי גם: SS Jaguar 2½ Litre 100) היא מכונית ספורט בתצורת רודסטר מתוצרת יצרנית הרכב "SS Cars" (אנ') (שם מלא: "S. S. Cars Limited") אשר בשנת 1945 הפכה ליגואר. שיוצרה בין השנים 1941–1936 בבריטניה. יוצרו 314 יחידות. שם הדגם "SS 100" - מסמן את המהירות המקסימלית של הדגם שהיא 100 מייל (160.93 קמ"ש). 2 מושבים. ללא חלונות מלבד 2 חלונות (מגני שמש) סימטריים - לרוחב - מקדמה. מאייד - גוף כפול מסוג "SU". תאוצה בין 0–97 קמ"ש היא 13.5 שניות (מנוע 2,663 סמ"ק המפיק 102 כ"ס). תאוצה בין 0–97 קמ"ש היא 10.4 שניות (מנוע 3,485 סמ"ק המפיק 125 כ"ס, יוצר משנת 1938). מחיר היחידה בשנת 1937 עמד בבריטניה על 395 שטרלינג (מנוע 2.5 ליטר). מחיר היחידה בשנת 1938 עמד בבריטניה על 445 שטרלינג (מנוע 3.5 ליטר). בשנת 1938 יוצר אב טיפוס "SS יגואר 100" של דגם קופה. דגם "SS יגואר 100", שנת 1938 דגם "SS יגואר 100", שנת 1941 דגם "SS יגואר 100", שנת 1941 דגם "SS יגואר 100" - מבט לתא הנהג ולוח מחוונים, שנת 1941 דגם "SS יגואר 100", שנת 1941 דגם "SS יגואר 100", שנת 1937 דגם "SS יגואר 100", שנת 1938 יגואר SS 90 יגואר XK120 יגואר XK140 יגואר XK150 יגואר XK180 יגואר R-D6 מדיה וקבצים בנושא SS יגואר 100 בוויקישיתוף דגמי SS, שנת 1936Motor magazine insert for the 1936 SS Jaguar range". The Jag-lovers Web. Jag-lovers Ltd. Retrieved 13 September 2014. דגם "SS יגואר 100" 3.5 ליטר, שנת 1938 supercars.net/blog/1938-s-s-jaguar-100-3%c2%bd-litre Culshaw, David; Horrobin, Peter (2013) [1974]. "Jaguar". The complete catalogue of British Cars 1895 - 1975 (paperback ed.)ISBN 978-1-874105-93-0. דגם "SS יגואר 100" simeonemuseum.org/collection/1938-jaguar-ss-100-3-5-litre אב טיפוס דגם קופה "SS יגואר 100" 1938 show-stopper: William Lyons' Jaguar SS100 3.5-litre Coupé Prototype". Classic Driver. Classic Driver (Switzerland) AG. Retrieved 12 August 2013.
אולי ווטקינס

אולי ווטקינס (באנגלית: Ollie Watkins; נולד ב-30 בדצמבר 1995) הוא כדורגלן אנגלי, המשחק בעמדת החלוץ באסטון וילה ובנבחרת אנגליה. ווטקינס שיחק באקדמיית הנוער של מועדון הכדורגל אקסטר סיטי. ב-2014 הושאל לקבוצת הבוגרים של ווסטון סופר מר נשיונל ליג דרום. בדצמבר 2015 רשם את הבכורה שלו באקסטר סיטי בפוטבול ליג השנייה. את העונה סיים עם עשרה כיבושים ב-22 הופעות. בעונה הבאה כבש שש פעמים ורשם 13 בישולים ב-52 הופעות. הוא נבחר לשחקן הצעיר של העונה במסגרת פרסי ליגות המשנה האנגליות. ביולי 2017 חתם לחוזה בן ארבע עונות במועדון ברנטפורד מפוטבול ליג צ'מפיונשיפ. הוא כבש עשרה שערים בכל אחת משתי עונותיו הראשון בקבוצה. בעונת 2019/2020 כבש 26 שערים בליגה ב-49 הופעות (כולל פלייאוף) ונבחר לשחקן העונה. לקראת עונת 2020/2021 בפרמייר ליג עבר לאסטון וילה תמורת סכום של 28 מיליון פאונד. במחזור השלישי של העונה גברה אסטון וילה על האלופה ליברפול 2–7, כשווטקינס כובש שלושער. בסך הכל כבש 14 שערים באותה העונה בפרמייר ליג. ב-25 במרץ 2021 ערך ווטקינס הופעת בכורה בנבחרת אנגליה מול סן מרינו במסגרת מוקדמות מונדיאל 2022 וכבש את השער החמישי בניצחון 5–0. נכלל בסגל נבחרת אגליה ליורו 2024. ובחצי הגמר נגד הולנד נכנס כמחליף במקום הארי קיין בדקה ה-80 וכבש את שער הניצחון שהעלה את נבחרתו לגמר היורו. מדיה וקבצים בנושא אולי ווטקינס בוויקישיתוף אולי ווטקינס, ברשת החברתית אינסטגרם אולי ווטקינס, באתר Transfermarkt אולי ווטקינס, באתר Soccerway אולי ווטקינס, באתר BDFutbol אולי ווטקינס, באתר WorldFootball.net אולי ווטקינס, באתר National Football Teams אולי ווטקינס, באתר FootballDatabase.eu אולי ווטקינס, באתר ESPN The Football Association, England squad named for EURO 2024, https://www.englandfootball.com (באנגלית) ערך זה הוא קצרמר בנושא כדורגלנים אנגלים. אתם מוזמנים לתרום לוויקיפדיה ולהרחיב אותו.
טיימיי, קיסרית יפן

טֶיְימֶיְי, קיסרית יפן (ביפנית: 貞明皇后;‏ 25 ביוני 1884 – 17 במאי 1951) בילדותה נודעה בתור סדאקו קוּג'וֹ, הייתה רעייתו של יושיהיטו, קיסר יפן ואמו של הירוהיטו, קיסר יפן. תוארה המלוכני, טֶיְימֶיְי, משמע "קביעות נאורה". סדאקו קוג'ו הייתה ילידת משפחת אצולה יפנית, גדלה בטוקיו ונודעה כנערה חכמה מאוד בעלת אינטליגנציה גבוהה. הקיסר לעתיד טאישו היה חולה בדלקת קרום המוח משהיה בן שלושה שבועות ודבר זה השפיע על בריאותו ועל יכולתו הנפשית, וכללה הפרעת דיבור וקשיי הליכה, למשך שארית חייו. בשל בעיותיו הבריאותיות, לעיתים קרובות הוא לא היה מסוגל להמשיך בלימודיו והיה סטודנט חלש בתחומים הדורשים חשיבה גבוהה יותר. בגלל יכולתו הנפשית המופחתת של טאישו, אביו, מוצוהיטו, קיסר יפן, רצה אישה אינטליגנטית, רהוטה ומכובדת עבור בנו, והוא מצא את התכונות הללו בסדאקו קוג'ו. ב-10 במאי 1900 חותנו יושיהיטו בן ה-20 וסדאקו בת ה-15. היא נודעה בכך שתרמה סכומים גדולים מארנקה הממלכתי לבית החולים לצרעת המיסיונרי קישיון וגם לאנשים העובדים בפיתוח רפואי נגד צרעת כדי לעודד אותם להמשיך את שירותם לחולים. בשנת 1931, כתוצאה ממעשיה המיטיבים, הוקמה החברה למניעת צרעת מתוך הכספים אשר תרמה. ביום הולדתה ב-25 ביוני הוקם יום מניעת הצרעת הלאומי ויוזם קמפיין חינוכי למניעת צרעת ברחבי האימפריה היפנית. היא השתתפה בפגישות מנהלי מחלקות רפואיות לטיפול בצרעת היפנית והשתתפה בדיונים הנוגעים למצבם של חולי הצרעת, ולמצבים ומינים של המחלה. הקיסר טאישו נפטר מהתקף לב ב-25 בדצמבר 1926, בגיל 47 ובנו הירוהיטו ירש אותו כקיסר. לאחר מות בעלה, תוארה של סדאקו הפך ל"קיסרית קוטאיג'ו" (Kōtaigō) שפירושה "אלמנתו של הקיסר לשעבר". הקיסרית התנגדה בתוקף למעורבות יפן במלחמת העולם השנייה, היא פעלה החל משנת 1943 ביחד עם בנה, טאקאהיטו, נסיך יפן, בניסיון להפיל את ראש ממשלת יפן המיליטנטי, הידקי טוג'ו אשר לאחר המלחמה אכן הואשם בפשעי מלחמה והוצא להורג. הקיסרית נפטרה בשנת 1951 בגיל 66. מדיה וקבצים בנושא טיימיי, קיסרית יפן בוויקישיתוף אישים, באתר ההיסטוריה של הצרעת ביוגרפיה, באתר מלוכנות לא רשמית טיימיי, קיסרית יפן, באתר "Find a Grave" (באנגלית)
פיקה אדומה

פיקה אדומה (שם מדעי: Ochotona rutila) היא מין של יונק ממשפחת הפיקתיים, שתפוצתה במרכז אסיה. היא תוארה לראשונה בשנת 1873. הפיקה מגיעה לאורך של עד 23 סנטימטרים כולל 9.5 סנטימטרים עד 11 סנטימטרים של הזנב ומשקלה עד 320 גרמים. הגולגולת גדולה לאורכה 4.5 עד 5.5 סנטימטרים. האוזניים מגיעות לאורך 27 עד 29 מילימטרים. הרגליים האחוריות הם באורך 36 עד 39 מילימטרים. בקיץ הפרווה גחלתית בהירה ומנומרת בצוואר מאחורי האוזניים בעוד שבחורף היא חומה ופרוות הגחון לבנה. הפיקה ניזונה בעיקר מעשב ויוצרת חבילות חציר כמו פיקות אחרות. הפיקה חיה במשפחות גדולות המונות זוג פיקות וגוריהם. להקה של פיקות מונה 12–20 פרטים. הפיקה פעילה יותר עם רדת החשכה מאשר בעלות השחר. עונת הרבייה היא באביב עד הקיץ. הנקבה ממליטה שתי המלטות בשנה שמסתיימות בדרך כלל בשתיים עד שישה (בממוצע ארבע) גורים. הפיקה לא נמצאת בסכנת הכחדה ומצב שימורה הוא ללא חשש. הפיקה נפוצה במרכז אסיה באזור טורקסטן, קזחסטן, קירגיזסטן, טג'יקיסטן, אוזבקיסטן, מחוז שינג'יאנג בסין וכנראה גם בצפון אפגניסטן. הפיקה האדומה חיה בהרים כמו הרי טיין שאן והרי פמיר עד גובה 3,000 מטר. מדיה וקבצים בנושא פיקה אדומה בוויקישיתוף פיקה אדומה, באתר ITIS (באנגלית) פיקה אדומה, באתר NCBI (באנגלית) פיקה אדומה, באתר Animal Diversity Web (באנגלית) פיקה אדומה, באתר האנציקלופדיה של החיים (באנגלית) פיקה אדומה, באתר GBIF (באנגלית) פיקה אדומה באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.